ගෝලබාලයින් හතර පස්දෙනෙකු තබාගෙන ගම් නියම්ගම්වල සැරිසරමින් සිය කටයුතු වල යෙදෙන ඔහුගේ ජීවිතය ගෙවී ගියේ ගොක්කොළ, පොල්මල්, පුවක්මල්, දෙහිගෙඩි, අහු ගෙඩි, පිදේනි තටු, දුම්මල- සාම්බ්‍රාණි, පොල්තෙල් පහන්, තැඹිලි ගෙඩි ආදී අඩුම කුඩුම රැසක් අතරය. කාලයාගේ ඇවෑමෙන් වියපත්ව දුක්විඳීමකින් තොරව ඔහු මිය පරලොව ගිය පසු ගෝල පිරිස වෙන් වෙන්ව එම වැඩවල නිරත වූහ. එක් දිනක් මේ පිරිසෙන් අයකු හමුවීමට ගමේ තැනැත්තෙකු පැමිණියේ දුෂ්ට වූ අදහසක් සිත දරාගෙනය. ඉලක්කය වූයේ වත්පොහොසත්කම් ඇති දැහැමි ජීවිතයක් ගත කළ කිසිවකුට වරදක් නැති පවුලක රජයේ රැකියාවක් කළ පුද්ගලයෙකු හා පවුලේ අය භේද කිරීමයි. යකැදුරු ගෝලයා වැඩය භාරගෙන නියමිත කාලයේ එය ඉටුකර දුන්නේ තුටු පඬුරු රැසක් ලබාගනිමිනි.
යකැදුරු ගෝලයා වැඩය භාරගෙන නියමිත කාලයේ එය ඉටුකර දුන්නේ කුමක් ලබාගනිමින් ද?
තුටු පඬුරු රැසක්